Līgums Nr. _____________
Piegādātāja līguma reģ. Nr. M011/2019-5
par ķirurģisko instrumentu piegādi

Rīgā,	2019. gada __. ____________
SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīgā, LV-1038, kuru uz 03.01.2019. pilnvaras Nr. A1/1.1-18/19/1 pamata pārstāv valdes priekšsēdētājs Imants Paeglītis un valdes loceklis Vilnis Lietuvietis (turpmāk – Pasūtītājs) un
SIA „Arbor Medical Korporācija”, reģistrācijas Nr. 40003547099 (turpmāk – Piegādātājs), kuru saskaņā ar statūtiem pārstāv valdes locekle Dace Rātfeldere, abi kopā turpmāk - Puses, un katrs atsevišķi - Puse, 

pamatojoties uz Pasūtītāja rīkotā atklātā konkursa “Ķirurģisko instrumentu piegāde” ID Nr. RAKUS 2018/74K (turpmāk – Konkurss) rezultātiem, Puses savstarpēji vienojoties, bez maldības, spaidiem un viltus vienam pret otru, un pamatojoties uz spēkā esošajiem normatīvajiem aktiem, noslēdz šādu līgumu (turpmāk – Līgums):

1. Līguma priekšmets un līgumcena
1.1. Līguma priekšmets ir Līguma pielikumā „Tehniskais un finanšu piedāvājums” norādīto ķirurģisko instrumentu (turpmāk – Prece) piegāde atbilstoši Līgumam un Latvijas Republikas normatīvajiem aktiem. 
1.2. Preces nosaukums, apraksts, cena un Precei izvirzītās prasības ir noteiktas Līguma Pielikumā, kas ir šī Līguma neatņemama sastāvdaļa. 
1.3. Līgumcena bez pievienotās vērtības nodokļa (turpmāk – PVN) ir līdz EUR 18630,90 (astoņpadsmit tūkstoši seši simti trīsdesmit euro un 90 centi), kas atbilst Piegādātāja piedāvājumam Konkursā. Līgumcena bez PVN iekļauj:
1.3.1. visas izmaksas, kas saistītas ar Prece transportēšanu, nogādāšanu piegādes vietā, uzstādīšanu, personāla apmācību un garantiju;
1.3.2. visas nodevas un nodokļus, izņemot PVN.
1.4. Līgumcena bez PVN nevar tikt paaugstināta. PVN tiek piemērots atbilstoši normatīvajos aktos noteiktajam.

2.     Preces piegādes noteikumi
2.1. Preces piegādes vieta ir stacionārs „Gaiļezers”, Hipokrāta iela 2, Rīga.
2.2. Preces piegāde ir uzskatāma par pabeigtu tad, kad Prece ir nogādāta Līgumā noteiktajā piegādes vietā, Pasūtītājam ir iesniegts sertifikāts par atbilstību, ir veikta personāla apmācība un ir parakstīts nodošanas-pieņemšanas akts.
2.3. Piegādātājam jānodrošina Preces piegāde ne vēlāk kā 3 (trīs) mēnešu laikā no Līguma spēkā stāšanās brīža, vienojoties ar Pasūtītāja kontaktpersonu par piegādes laiku.
2.4. Ja Piegādātājs Līgumā noteiktajā termiņā Preci nav piegādājis, piegādājis nekvalitatīvu vai tehniskajai specifikācijai neatbilstošu Preci, Pasūtītājs sastāda defekta aktu, kurā norāda Preces nepiegādāšanas faktu vai tās trūkumus. 
2.5. Pasūtītājs defekta aktu Piegādātājam nodod personīgi vai kā ierakstītu pasta sūtījumu nosūta uz Piegādātāja juridisko adresi. Piegādātājam, atbilstoši defekta aktā norādītajam, Preces jāpiegādā vai trūkumi uz sava rēķina jānovērš defekta aktā norādītajā termiņā, kura skaitījums sākas no defekta akta saņemšanas dienas. Defekta akts tiek uzskatīts par saņemtu dienā, kad tas nodots personīgi, vai 7. (septītajā) dienā pēc tā nodošanas pastā. 
2.6. Līguma 2.5.punktā norādītais piegādes vai trūkumu novēršanas termiņš nav uzskatāms par Līguma 2.3.punktā noteiktā termiņa pagarinājumu un Pasūtītājam ir tiesības piemērot Piegādātājam Līguma 5.1. punktu.
2.7. Nodošanas-pieņemšanas akta parakstīšana iespējama vienīgi pēc defekta aktā norādīto trūkumu pilnīgas novēršanas. 
2.8. Īpašuma tiesības uz Preci pāriet no Piegādātāja uz Pasūtītāju pēc pieņemšanas – nodošanas akta parakstīšanas. Līdz pieņemšanas – nodošanas akta abpusējai parakstīšanai visu risku attiecībā uz Preces bojājumu vai bojāeju uzņemas Piegādātājs. 

3. Norēķinu kārtība
3.1. Pasūtītājs Līgumcenu samaksā Piegādātājam 60 (sešdesmit) dienu laikā pēc Preces nodošanas-pieņemšanas akta abpusējas parakstīšanas un Piegādātāja iesniegtā rēķina saņemšanas. 
3.2. Visi maksājumi šī Līguma ietvaros ir uzskatāmi par izdarītiem ar brīdi, kad maksājuma veicējs ir pārskaitījis naudas līdzekļus uz Līgumā vai iesniegtajā rēķinā norādīto bankas kontu, neatkarīgi no tā, kad šie naudas līdzekļi ir kļuvuši pieejami naudas līdzekļu saņēmējam. 

4. Pušu tiesības un pienākumi
4.1. Piegādātāja tiesības:
4.1.1. saņemt Līgumā noteikto samaksu;
4.1.2. saņemt līgumsodu, ja Pasūtītājs nav savlaicīgi veicis maksājumus.
4.2. Piegādātāja pienākumi:
4.2.1. Piegādāt jaunu, kvalitatīvu Preci atbilstoši Līguma noteikumiem;
4.2.2. saskaņot Preces piegādes laiku ar Pasūtītāju;
4.2.3. piegādes laikā netraucēt stacionāra „Gaiļezers” darbu, neaizsprostot kāpnes, ieejas ēkā, neradīt pārmērīgu troksni un tamlīdzīgas neērtības;
4.2.4. nepieciešamības gadījumā nodrošināt Preces remontu vai nomaiņu; 
4.2.5. ievērot Latvijas Republikas normatīvos aktus.
4.3. Pasūtītāja tiesības:
4.3.1. saņemt Preci no Piegādātāja;
4.3.2. saņemt līgumsodu, ja Piegādātājs nav savlaicīgi veicis Preces piegādi;
4.3.3. nepieņemt Preci, kuru Piegādātājs piegādā, nokavējot piegādes termiņu vai neievērojot citus Līguma noteikumus.
4.4. Pasūtītāja pienākumi:
4.4.1. veikt Līgumā noteikto samaksu;
4.4.2. nodrošināt Preces, kas piegādāta atbilstoši Līguma noteikumiem, pieņemšanu.
4.5. Līguma 4. punktā minētais Pušu tiesību un pienākumu uzskaitījums nav uzskatāms par izsmeļošu, Pusēm ir arī citas no Līguma izrietošas tiesības un pienākumi.

5. Pušu atbildība
5.1. Par katru nokavēto 2.3. punktā noteiktā piegādes termiņa dienu Pasūtītājs ir tiesīgs saņemt no Piegādātāja līgumsodu 0,1% (nulle, komats, viens procents) apmērā no Līgumcenas, bet ne vairāk par 10% (desmit procentiem) no tās.
5.2. Par katru nokavēto 3.1. punktā noteiktā samaksas termiņa dienu Piegādātājs ir tiesīgs saņemt no Pasūtītāja līgumsodu 0,1% (nulle, komats, viens procents) apmērā no kavētā maksājuma summas, bet ne vairāk par 10% (desmit procentiem) no tās. 
5.3. Ja Piegādātājs atsakās piegādāt Preci, vai nepamatoti kavē Preces piegādes termiņu ilgāk par 5 (piecām) dienām, vai nepilda citus Līguma noteikumus, Pasūtītājam ir tiesības vienpusēji atkāpties no Līguma (nosūtot Piegādātājam rakstisku paziņojumu) un piedzīt no Piegādātāja līgumsodu 10% apmērā no kopējās Līgumcenas (bez PVN), kas sastāda EUR 1863,09 (viens tūkstotis astoņi simti sešdesmit trīs euro un 09 centi).
5.4. Līgumsoda samaksa neatbrīvo Puses no pārējo Līguma saistību izpildes, ja vien no Līguma noteikumiem neizriet citādi. 
5.5. Piegādātājs ir atbildīgs par Preces atbilstību Latvijas Republikas normatīvo aktu prasībām.
5.6. Abas Puses ir pilnībā savstarpēji atbildīgas par zaudējumiem, kurus tās nodara viena otrai ar šī Līguma saistību neizpildi vai nepienācīgu izpildi.
5.7. Piegādātājs ir atbildīgs Pasūtītāja un trešo personu priekšā par kaitējumu, kas tām radies saistībā ar Preces kvalitātes trūkumu. 

6. Kvalitāte un derīguma termiņa noteikumi
6.1. Piegādātājs garantē, ka piegādātā Prece būs jauna (nelietota) un atbildīs Konkursa tehniskajā specifikācijā izvirzītajām prasībām, kā arī visu to Latvijas Republikā spēkā esošo normatīvo aktu prasībām, kas uz to attiecas. 
6.2. Preces derīguma termiņam ir jābūt ne mazākam kā 24 (divdesmit četri) mēneši no Preces nodošanas-pieņemšanas akta parakstīšanas brīža. Derīguma termiņa laikā Piegādātājs bez maksas nodrošina Preces remontu un nomaiņu pret jaunu, ja piegādātajai Precei konstatēts kāds trūkums.
6.3. Līguma 6.2. punktā minētā Preces remonts un nomaiņa Piegādātājam jāveic 5 (piecu) darba dienu laikā pēc Pasūtītāja telefoniska izsaukuma saņemšanas brīža. Ja objektīvu iemeslu dēļ noteiktajā termiņā nav iespējams veikt Preces remontu un nomaiņu, Puses var vienoties par citu termiņu. 

7. Nepārvarama vara
7.1. Puses tiek atbrīvotas no atbildības par Līguma saistību neizpildi, ja šādai neizpildei par iemeslu ir bijusi nepārvarama vara, kuru nebija iespējams paredzēt, noslēdzot šo Līgumu, kā arī nebija iespējams no tās izvairīties vai novērst to ar saprātīgiem līdzekļiem. Nepārvarama vara ir dabas katastrofas, karš, streiki un jauni normatīvie akti, kas padara neiespējamu Līguma izpildi. Inflācija, nodokļu likmju izmaiņas un citi biznesa riski nav uzskatāmi par nepārvaramu varu. 
7.2. Pusei, kas saskārusies ar nepārvaramu varu, ne vēlāk kā 5 (piecu) darba dienu laikā pēc tās iestāšanās rakstiski jāinformē par to otra Puse, ja vien tas objektīvi iespējams. Ziņojumam jāpievieno izziņa, ko izsniegusi kompetenta iestāde un kas satur minēto nepārvaramās varas apstākļu apstiprinājumu un raksturojumu.
7.3. Ja nepārvaramas varas apstākļi turpinās ilgāk par 1 (vienu) mēnesi, tad katra no Pusēm ir tiesīga vienpusēji izbeigt Līgumu, paziņojot par to otrai Pusei vismaz 20 (divdesmit) dienas iepriekš.

8. Līguma darbības laiks un izbeigšana
8.1. Līgums stājas spēkā ar tā abpusējas parakstīšanas brīdi un ir spēkā līdz savstarpējo saistību pilnīgai izpildei.
8.2. Pusei ir tiesības nekavējoties vienpusēji izbeigt Līgumu, ja otra Puse neievēro Līguma noteikumus. 

9. Citi noteikumi.
9.1. Visus no Līguma izrietošos strīdus Puses risina savstarpēju sarunu veidā. Gadījumā, ja Puses nespēj vienoties, strīds ir risināms Latvijas Republikas tiesā saskaņā ar Latvijas Republikas normatīvajiem aktiem.
9.2. Līgums var tikt grozīts, Pusēm noslēdzot papildu vienošanos, kas pēc tās abpusējas parakstīšanas kļūst par Līguma neatņemamu sastāvdaļu.
9.3.    Atbildīgā persona šī Līguma saistību izpildei (tai skaitā, aktu parakstīšanai):
9.3.1. [bookmark: _Hlk498075979]no Pasūtītāja puses ir __________________________;
9.3.2. no Piegādātāja puses ir ______________________________.
9.4. Ja tiesību aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Puses piemēro Līgumu atbilstoši Latvijas Republikā spēkā esošo tiesību aktu prasībām.
9.5. Ja kādai no Pusēm tiek mainīta juridiskā adrese vai bankas rekvizīti, tad tā nekavējoties rakstiski par to paziņo otrai Pusei. 
9.6. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
9.7. Puse nav tiesīga nodot šajā Līgumā noteiktās saistības trešajām personām bez otras Puses rakstiskas piekrišanas.
9.8. Līgums kopā ar vienu pielikumu ir sastādīts uz 7 (septiņām) lapām divos identiskos eksemplāros. Viens eksemplārs glabājas pie Pasūtītāja, otrs – pie Piegādātāja, abiem eksemplāriem ir vienāds juridisks spēks.

	10. Pušu rekvizīti un paraksti 
	

	
PASŪTĪTĀJS:							PIEGĀDĀTĀJS:
	SIA “Rīgas Austrumu klīniskā 
universitātes slimnīca”
Hipokrāta ielā 2, Rīgā, LV-1038
Reģ. Nr. 40003951628
Banka: AS Swedbank
Bankas kods HABALV22
Konta Nr. LV24HABA0001407045805


____________________________
I.Paeglītis

_____________________________
V.Lietuvietis





	SIA „Arbor Medical Korporācija”
Meistaru iela 7, Valdlauči, 
Ķekavas pag., Ķekavas nov., LV-1076
Banka: AS „Swedbank”
Bankas kods: HABALV22
Konta Nr. LV98HABA0551000850592



____________________________
D. Rātfeldere

